বছরের শুরুতে বেড়ানোর ভাল খবর। গঙ্গাবক্ষে বিলাসযাত্রা। চোখ ধাঁধানো ক্রুজে কলকাতা থেকে মুর্শিদাবাদ ট্যুরের লোভনীয় প্যাকেজ। আজ থেকেই বেসরকারি এক সংস্থার উদ্যোগে শুরু হয়ে গেল এই পরিষেবা।শালবনি থেকে রিমোট কন্ট্রোলে পরিষেবার উদ্বোধন করেন মুখ্যমন্ত্রী মমতা ব্যানার্জি।
 ওয়েব ডেস্ক: বছরের শুরুতে বেড়ানোর ভাল খবর। গঙ্গাবক্ষে বিলাসযাত্রা। চোখ ধাঁধানো ক্রুজে কলকাতা থেকে মুর্শিদাবাদ ট্যুরের লোভনীয় প্যাকেজ। আজ থেকেই বেসরকারি এক সংস্থার উদ্যোগে শুরু হয়ে গেল এই পরিষেবা।শালবনি থেকে রিমোট কন্ট্রোলে পরিষেবার উদ্বোধন করেন মুখ্যমন্ত্রী মমতা ব্যানার্জি। নতুন এই উদ্যোগে এগিয়ে এসেছে বেসরকারি সংস্থা গঙ্গা হেরিটেজ রিভার জার্নি।
 
ক্রুজের মধ্যেই থাকছে স্পা, মাল্টি জিম। কলকাতা থেকে মুর্শিদাবাদ যাবে এই প্রমোদতরী। যাত্রাপথে ছুঁয়ে যাবে কালনা, চন্দননগর, মায়াপুর, মুর্শিদাবাদের মোতিহারি। গঙ্গাতীরবর্তী সমস্ত তীর্থক্ষেত্রই ঘুরে দেখা যাবে এই ক্রুজ ট্যুরে। বিলাসবহুল ক্রজে থাকছে মোট ২৮টি ঘর। নতুন এই উদ্যোগে নামা বেসরকারি সংস্থার দাবি, নদীবক্ষে এই ধরনের ট্যুরের জন্য গঙ্গার মতো বড় নদীই জরুরি। তবে বিশালাকার এই ক্রুজ ফেরিঘাটে নোঙর করার জন্য প্রয়োজনীয় পরিকাঠামোর অভাব রয়েছে বলে জানিয়েছেন সংস্থার কর্তারা। গঙ্গা বক্ষে এই বিলাস-যাত্রা নিঃসন্দেহে রাজ্যের পর্যটনে যে এক নতুন পালক তা নিয়ে কোনও সন্দেহ নেই।